- iiw
                                      udskrift
                                          af
                         sø- & handelsrettens dombog
                                     ____________
                                        dom
afsagt den 12. januar 2018
s-2-17
                                if skadeforsikring filial af
                                if skadeforsäkring ab (publ)
                                (advokat torben alexander rhodin)
                                mod
                                blue water shipping a/s
                                (advokat christian benedictsen-nislev)
og
s-3-17
(adcitation)
                                blue water shipping a/s
                                (advokat christian benedictsen-nislev)
                                mod
                                inc. cosco container lines america
                                north america operation center
                                                 -2-
sagernes baggrund og parternes påstande
sagerne angår spørgsmålet om den kontraherende henholdsvis den udførende transportørs
ansvar for den skade, der opstod på en container indeholdende maskinudstyr, som blev
transporteret fra københavn til hudson, illinois, usa. hovedspørgsmålet i hovedsagen er,
om der mellem afsender og transportøren er vedtaget en række betingelser for aftaleforhol-
det, og i så fald om transportøren som følge heraf er ansvarsfri, eller alene har et begrænset
ansvar.
sagerne, der blev anlagt ved retten i glostrup den 11. januar 2016, er ved kendelse af 6. de-
cember 2016 henvist til sø- og handelsretten, jf. retsplejelovens § 225, stk. 2, nr. 2, jf. § 225,
stk. 3.
det fremgår af retten i glostrups retsbog, at adcitationsstævning er forkyndt for adciterede,
cosco container lines america, inc. north america operation center (herefter cosco), den
1. november 2016, og at adciterede ikke har indgivet svarskrift inden for den fastsatte frist.
det fremgår endvidere, at retten i glostrup sammen med adcitationsstævningen til forkyn-
delse blandt andet fremsendte vejledningsbrev af 19. februar 2016 på engelsk, stilet til adcite-
rede. der er fremlagt en ”certificate attestation” fra process forwarding international, som
har forestået forkyndelsen for adciterede. det fremgår af denne, at der er sket forkyndelse
den 1. november 2016.
sagerne er behandlet i forening med hinanden, jf. retsplejelovens § 254, stk. 1.
s-2-17
if skadeforsikring filial af if skadeforsäkring ab (publ) (herefter if skadeforsikring) har ned-
lagt påstand om, at blue water shipping a/s (herefter blue water) dømmes til at betale
340.743,52 kr. til if skadeforsikring, med tillæg af rente efter rentelovens § 5, stk. 1, fra den
10. oktober 2015, subsidiært fra sagens anlæg.
                                                -3-
blue water har nedlagt påstand om frifindelse, subsidiært frifindelse mod betaling af 14.500
usd.
s-3-17
blue water har nedlagt påstand om, at cosco tilpligtes at friholde blue water for ethvert
krav, herunder renter og omkostninger, som blue water måtte blive dømt til at betale if ska-
deforsikring i hovedsagen.
cosco har ikke indgivet svarskrift i sagen.
oplysningerne i sagen
i december 2014 påtog blue water sig overfor virksomheden kongskilde industries a/s (her-
efter kongskilde) i sorø at forestå transport af en container med diverse maskinudstyr fra
sorø til kongskildes afdeling i hudson, illinois, usa.
blue water viderekontraherede hele transporten fra københavn til hudson til cosco. der
blev i den forbindelse udstedt sea waybill no. cosu4506935909 den 31. december 2014.
containeren blev kørt fra sorø til københavn, hvor den blev lastet på et skib til rotterdam. i
rotterdam blev den omlastet til et andet skib til new york. fra new york til chicago blev
containeren transporteret med tog og videre herfra til hudson med lastbil.
aftalegrundlaget
af et skærmprint fra blue waters online bookingsystem fremgår, at kongskilde bookede en
transport af 29 pakkeenheder med en totalvægt på 12.400 kg indeholdende diverse maskin-
dele. det er ubestridt, at kongskilde ved at klikke på linket, ”hbl.pdf” kunne åbne en fil
indeholdende den for transporten udstedte bill of lading-formular. af denne, no. bwss
160109, dateret den 26. december 2014, fremgår, at parterne er kongskilde og blue water, og
at ruten er københavn - hudson via rotterdam og new york. endvidere fremgår blandt
andet følgende betingelser, angiveligt optrykt på bill of ladings bagside:
                                                 -4-
“(1) clause paramount:
all carriage under this bill of lading to or from the united states shall have effect subject
to the provisions of the carriage of goods by sea act of the united states, 46 u.s.c sec-
tions 1300-1315 (hereafter “cogsa”)…
the provisions of applicable law as set forth above shall apply to carriage of goods by in-
land waterways and reference to carriage by sea in such rules or legislation shall be
deemed to include reference to inland waterways. except as may be otherwise specifical-
ly provided herein, said law shall govern before the goods are loaded on and after they
are discharged from the vessel whether the goods are carried on deck or under deck and
throughout the entire time the goods are in the custody of the carrier.
…
(2) definitions
…
2.7. “goods” means the cargo described on the face of this bill of lading and, if the cargo
is packed into container(s) supplied or furnished by or on behalf of the merchant, include
the container(s) as well.
…
(6) basic liability
…
6.2. if it is established that the loss of or damage to the goods occurred during sea car-
riage, liability shall be governed by the legal rules applicable as provided in section 1 of
this bill of lading…
6.5. if it cannot be determined when the loss of or damage to the goods occurred, it shall
be presumed that such loss or damage occurred during sea carriage and liability shall be
governed as provided in section 6.2 above…
6.7. carrier shall not be liable for any loss or damage arising from
…
  (c) handling, loading, stowage or unloading of the goods by or on behalf of merchant…
  (e) lack or insufficiency of or defective condition of packing in the case of goods, which
by their nature are liable to wastage or damage when not packed or when not properly
packed.
…
(7) compensation for loss and damage:
7.1. unless otherwise mandated by compulsorily applicable law, carrier´s liability for
compensation for loss of or damage to goods shall in no case exceed the amount of us
$500 per package or per customary freight unit…
7.4. on shipments involving carriage by land in the united states…, loss of or damage to
goods shall be limited to us $50 per pound of goods lost or damaged…
(10) container packed by merchant
if carrier receives the goods already packed into containers:
…
 2. merchant warrants that the stowage and seals of the containers are safe and proper
and suitable for handling and carriage and indemnifies carrier for any injury, loss or
damage caused by breach of this warranty…”
                                                      -5-
det følger af den i b/l no 160109 inkorporerede cogsa (carriage of goods by sea act of the
united states, 46 united states) § 1304 (2), litra n, at transportøren ikke er ansvarlig for skade
på gods der skyldes ” insufficiency of packing”. af § 1304 (5) følger, at transportørens ansvar
er begrænset til ”$ 500 per package”.
det er ubestridt, at såfremt ansvarsbegrænsningen på $500 pr. pakkeenhed ikke finder an-
vendelse, kan kravet opgøres som sket af if skadeforsikring i den nedlagte påstand.
som dokumentation for det faste samarbejde mellem kongskilde og blue water er der frem-
lagt en samlefaktura udstedt til kongskilde den 31. december 2014. det er i den forbindelse
oplyst, at kongskilde i gennemsnit sendte en container om ugen til sin afdeling i hudson,
usa.
ved ankomst til godsets bestemmelsessted i usa den 26. januar 2015 blev det konstateret, at
containeren var beskadiget, ligesom maskinudstyret ubestridt var totalskadet.
det er oplyst, at if skadeforsikring som vareassurandør har udbetalt erstatning til kongskil-
de og derved er indtrådt i kravet mod blue water.
surveyrapport
den 6. februar 2016 blev der - med deltagelse af repræsentanter for begge parter - foretaget
en inspektion af containeren. af surveyrapporten dateret den 26. februar 2015 fremgår
blandt andet følgende:
      ”…
      2. survey
      …
      it was verbally reported that the container had been delivered sealed, but that the driver
      had removed the seal prior to anyone at the consignee´s facility visually confirming that
      it was intact. it was further reported that the driver´s delivery note was originally clean,
      even though there was visual evidence of physical damage, and temporary repairs, to the
      left side wall of the container at the front. we also noted damage, not temporarily re-
      paired, where a corner casting or twist lock had punctured the container roof in the front
      left location…
                                                -6-
2.1 condition of goods
damaged plyflex hoses…
damaged pipe…
part ks 40… the motor drive was not attached. weight marked at 946 kg each.
part mtk 200 and acoustic chamber... weight said to be approximately 800 kg each.
part mtk 200... weight said to be approximately 600 kg each…
description of packaging
we were provided with copies of images taken during the stripping of the container. the
open container view, the views taken during the course of the stripping, conditions noted
during this survey and comments made by mr. reener during the survey all confirm that
the contents were not adequately secured for the voyage.
the ks 10 rotor, ks 40, mtk 200, acoustic chambers and multiair unit were all shipped
on soft wood four way single use pallets. the acoustic chamber, ks 40 and the mtk 200
were loosely bolted down to the pallet with machine screws through the bolt holes on the
base plates. these and the other items were noted to have been loosely secured to the pal-
lets with plastic banding, but we were informed that none of the heavier items had been
secured to the container. some items in the second tier were said to have been banded
down to the lower tier items, but this could not be verified.
on the securing of the equipment to the pallets, unfortunately the heads of the machine
screws used were smaller than the holes in the base plates and when the container was
roughly handled, the units were able to move freely inside the container in the available
space. there was no damage noted to the coating on the base plates to corroborate the
consignee´s suggestion that washers had been used.
some of the heavier items had been stacked two (2) tiers high, but not adequately secured
to either the base or to the cargo below…
6. cause of loss
looking at the images taken of the damage to the container, we would opine that the
proximate causes of the damages to the contents was due to a combination of the con-
tainer having been mishandled during the land portion of the voyage of importation and
the contents not being adequately secured for the voyage of importation.
it would appear that the container in question was dropped and the left side struck an
adjacent container corner casting and top side rail, which cut open the side and provided
the indent in the left side from the top rail. there was a secondary damage noted to the
roof of the container, but that would not have contributed to this loss as no ingress was
noted.
we would further opine that the mishandling of the container may have occurred after
the discharge in new york or at the rail head in chicago. we would not anticipate any
main line container company or third party container terminal accepting a damaged con-
                                                      -7-
       tainer like this onto their property. also, the original seal was allegedly still in place
       when the container was delivered…”
der har været fremlagt fotodokumentation af skaderne på containeren og på maskinudsty-
ret, herunder blandt andet foto af containeren dateret den 26. januar 2015:
og udateret foto:
                                                -8-
forklaringer
der er under sagen afgivet forklaring af jane kaas raft og susanne holm hansen.
jane kaas raft har forklaret blandt andet, at hun de seneste 10 år har været ansat som freight
forwarder hos blue water. hun arbejder med søfragt-eksport og modtager blandt andet
bookinger fra kunder og arrangerer selve søfragten.
sagens bilag b er et skærmprint fra deres bookingsystem. bilag a er den tilhørende bill of
lading vedrørende den konkrete transport. systemet er blevet anvendt i alle de år, hun har
været ansat. kongskilde har benyttet bookingsystemet lige siden kundeforholdets opstart
omkring 2012/2013. på årsbasis foretog kongskilde mere end 500 bookinger på søfragt. sy-
stemet fungerer således, at kunden logger ind og indtaster godsoplysningerne online. heref-
ter modtager blue water en mail, hvorefter processen sættes i gang. kommunikationen mel-
lem blue water og kunden foregår delvist via mail og delvist via bookingsystemet. skibsde-
taljerne og bill of lading udstedes og gøres tilgængelig for kunden inde i systemet. kunden
kan vælge at modtage en notifikation, når der uploades dokumenter i systemet. blue water
sender en endelig bekræftelse til kunden, oftest via mail, hvorefter kunden sender en række
dokumenter retur. når transporten er leveret hos modtageren, opdaterer blue water status
til ”leveret” inde i systemet.
blue water benytter ansvarsbegrænsninger, hvilket er meget sædvanligt i branchen. kongs-
kilde var bekendt med disse ansvarsbegrænsninger, som fremgår af bagsiden af bill of la-
ding. hun vil formode, at ansvarsbegrænsningerne blev drøftet på opstartsmødet mellem
blue water og kongskilde. hun kan ikke gengive de konkrete ansvarsbegrænsninger, men
der gælder eksempelvis en reklamationsfrist vedrørende synlige og ikke synlige skader.
kongskilde anvender blue water til transporter til mange lande, herunder i europa, men
hovedsagelig i afrika.
susanne holm hansen har forklaret, at hun har vært ansat hos blue water i 11 ½ år. på tids-
punktet for den konkrete transport var hun ansat som afdelingsleder i sø-eksport gruppen.
                                                   -9-
hun havde ledelsesansvaret for en gruppe på 4 personer, herunder jane kaas raft, som
håndterede den konkrete transport.
sagens bilag b er et skærmprint fra deres bookingsystem, som de har anvendt siden oktober
2007. kongskilde har været kunde siden den 1. september 2014, og de har siden da anvendt
bookingsystemet på alle deres transporter. i 2015 lavede kongskilde 10.000 bookinger i blue
waters bookingsystem. hun er ikke bekendt med, hvor mange der udgjorde søfragter.
når en kunde kobles på systemet, får kunden et log in og en brugervejledning. når kunden
booker en transport, får blue water en notifikation herom. herefter lægger blue water nogle
informationer ind i websystemet, som kunden kan se, herunder datoer, skibsnavne, sø-
detaljer. ved sø-relaterede transporter udarbejdes bill of lading, som kunden kan tilgå i sy-
stemet. kunden kan i opsætningen vælge at få notifikationer, når der lægges informationer
ind.
det er sædvanligt at anvende ansvarsbegrænsninger i transportbranchen, hvilket kongskilde
burde være bekendt med. ansvarsbegrænsningerne fremgår af transportdokumentet på
bagsiden. sagens bilag a er bill of lading vedrørende den konkrete transport.
i den konkrete sag henviste de til nsab, og herunder foreslog de kongskilde, at blue water
overtog kongskildes transportforsikringer. dette ønskede kongskilde ikke. hun er ikke be-
kendt med, om bagsiden af bill of lading blev gennemgået med kongskilde.
parternes synspunkter
if skadeforsikring har i det væsentlige procederet i overensstemmelse med påstandsdoku-
ment af 25. oktober 2017, hvoraf blandt andet fremgår:
      ”…
      det gøres gældende at blue water shipping a/s er erstatningsansvarlig for de skader
      som if skadeforsikring har erstattet til kongskilde industries a/s, fordi skaden er sket
      mens containeren har været i blue water shipping a/s’ varetægt.
                                                   - 10 -
     det bestrides at de af blue water shipping a/s påberåbte vidtgående ansvarsfra-
     skrivelser kan anses for vedtaget mellem parterne, fordi ansvarsfraskrivelserne ikke på
     noget tidspunkt har været særligt drøftet mellem parterne eller på anden måde særligt
     fremhævet.
     derudover bestrides det at betingelserne for at anvende de påberåbte ansvarsfra-
     skrivelser er til stede, idet blue water shipping a/s blandt andet ikke har ført noget bevis
     for, hvor i transportkæden skaden er sket. årsagen til at det ikke kan oplyses, hvor ska-
     den er sket, beror alene på blue water shipping a/s’ forhold.
     det bestrides endvidere at årsagen til skaderne på maskinudstyret kan henføres til den
     måde, hvorpå maskinudstyret var blevet pakket i containeren. containerens udseende da
     den bliver modtaget, sammenholdt med vægten på maskinudstyret, skaber en meget
     kraftig formodning for at håndteringen af containeren er eneårsag til skaden, ligesom
     eventuel anden form for pakning af containeren ikke ville have forhindret skaden grun-
     det den voldsomme håndtering containeren må have været udsat for…”
blue water shipping har i det væsentlige procederet i overensstemmelse med påstandsdo-
kument af 25. oktober 2017, hvoraf blandt andet fremgår:
          ”…
          3. anbringender
             s-2-17
          3.1.      til støtte for de nedlagte påstande i sag s-2-17 henviser sagsøgte til det an-
          førte i de indgivne processkrifter. sagsøgtes anbringender er opsummeret i det føl-
          gende.
          3.2.      det gøres gældende, at retsforholdet mellem parterne er reguleret af betin-
          gelserne på bagsiden af bill of lading no. bwss 160109 (”b/l no 160109”).
          3.3.      vedtagelse af betingelserne på bagsiden af b/l no 160109
          3.3.1.    det gøres gældende, at der ikke inden for transportretten gælder særlige
          krav til vedtagelse af ansvarsfraskrivelsesklausuler eller klausuler, der begrænser
          transportørens ansvar. dette gælder navnlig i de tilfælde, hvor aftaleparterne er pro-
          fessionelle, og standardvilkårene nyder bred anerkendelse og/eller er almindeligt
          fremkommende.
          3.3.2.    sagsøgte og kongskilde er begge professionelle aftaleparter og har samar-
          bejdet adskillige gange forud for den pågældende transport. i forbindelse med tidli-
          gere transporter, har sagsøgte udstedt bill of ladings magen til b/l no 160901. på
          denne baggrund gøres det gældende, at det var almindeligt forekommende mellem
          parterne, at lade retsforholdet mellem dem regulere af betingelserne på bagsiden af
          b/l no 160109.
                                             - 11 -
3.3.3.     det gøres gældende, at ansvarsfraskrivelserne i b/l no 160109 i al-
mindelighed nyder bred anerkendelse og er hyppigt fremkommende i trans-
portaftaler, herunder i aftaler om transport til og fra usa.
3.3.4.     det gøres gældende, at b/l no 160109 i overensstemmelse med sædvanlig
praksis mellem parterne blev gjort elektronisk tilgængelig for kongskilde i sagsøgtes
bookingsystem, hvor betingelserne på bagsiden kan læses uden besvær.
3.3.5.     det gøres gældende, at sagsøger ved sin indtræden i kongskildes retsstil-
ling, ligesom kongskilde, er bundet af bestemmelserne på bagsiden af b/l no 160109,
herunder ansvarsfraskrivelsesklausuler og klausuler, der begrænser sagsøgtes ansvar
heri.
3.4.       anvendelsen af vilkårene på bagsiden af b/l no 160109
           principal påstand
3.4.1.     ansvarsfrihed
3.4.1.1. til støtte for den principale påstand gøres det gældende, at sagsøgte er an-
svarsfri i henhold til klausul 6.7, litra e i b/l no 160109 og cogsa s. 1304(”), litra n,
som inkorporeret i b/l no 160109 ved dennes klausul 1, 1. pkt.
3.4.1.2. sagsøgte har alene haft til opgave at transportere containeren som helhed og
har derfor ikke haft containeren åben med henblik på at pakke eller tømme traileren.
såfremt retten skulle komme frem til, at sagsøgte ikke er ansvarsfri efter klausul 6.7,
litra e i b/l no 160109 og cogsa s. 1304(”), litra n, gøres det gældende, at sagsøgte er
ansvarsfri i henhold til klausul 6.7, litra c i b/l no 160109, hvorefter sagsøgte ikke er
ansvarlig for skade på gods som en konsekvens af ”handling, loading, stowage or unloa-
ding of the goods by or on behalf of the merchant”.
3.4.1.3. ”goods” er i klausul 2.7, litra c i b/l no 160109 defineret som ”the cargo de-
scribed on the face of this bill of lading and, if the cargo is packed into container(s) supplied
or furnished by or on behalf of the merchant, include the container(s) as well”. da sagsøgte
har foretaget al ”handling, stowage og unloading” af container cbhu 850 449-0 på veg-
ne af kongskilde, gøres det gældende, at sagsøgte er ansvarsfri.
subsidiær påstand
3.4.2.     ansvarsbegrænsning
3.4.2.1. til støtte for den subsidiære påstand gøres det gældende, at det ikke er klar-
lagt, hvornår i transportkæden skaden er sket. såfremt retten mod forventning kom-
mer frem til, at sagsøgte er erstatningsansvarlig for skaden på kongskildes maskin-
udstyr, gøres det derfor gældende, at cogsa-vilkårene og vilkårene på bagsiden af
b/l no 160109, der vedrører transportørens ansvar for søtransporten, finder anven-
delse, jf. b/l no 160109 klausul 6.5.
3.4.2.2. det gøres gældende, at sagsøgte i medfør af sagsøgte kan begrænse et even-
tuelt erstatningsansvar til ”$500 per package” i medfør af carriage of goods by sea act
of the united states, 46 u.s.c (”cogsa”) s. 1304 (5), jf. klausul 6.2 og klausul 1 i b/l
no 160109.
                                                   - 12 -
          3.4.2.3. af b/l no 160109 fremgår det, at der mellem sagsøgte og kongskilde var
          indgået en aftale om transport af 29 pakkeenheder. det gøres derfor gældende, at
          sagsøgte kan begrænse sit eventuelle erstatningsansvar til usd 14.500, svarende til 29
          x usd 500.
          s-3-17
          3.5.      til støtte for den nedlagte påstand i sag s-3-17, henviser sagsøgte til det an-
          førte i det indleverede processkrift. sagsøgtes anbringender er opsummeret i det føl-
          gende.
          3.5.1.1. sagsøgte gør de samme anbringender og indsigelser gældende over for adci-
          terede, som sagsøger har gjort gældende over for sagsøgte vedrørende ansvaret for
          den opståede skade på maskinudstyret.
          3.5.1.2. det gøres derudover gældende, at adciterede var udførende fragtfører,
          hvorefter adciterede er den ultimativt ansvarlige transportør for de skader, der måtte
          være opstået under transportforløbet…”
blue water har herudover anført, at det af de fremlagte fotos kan ses, at der er rust på con-
taineren, hvilket indikerer, at skaden er sket under søtransporten.
sø- og handelsrettens begrundelse og resultat
s-2-17
det kan efter sagens oplysninger lægges til grund, at den bill of lading-formular, som ligger
til grund for den foreliggende transport, lå tilgængelig som vedhæftet fil på blue waters on-
line bookingsystem, på hvilket kongskilde bookede transporten. det lægges yderligere til
grund, at kongskilde gennem parternes løbende samarbejde, der ifølge vidnet susanne
holm hansen begyndte den 1. september 2014, har booket et stort antal transporter. kongs-
kilde må således have været klar over, at konnossementet indeholdt en række vilkår udover
forsideoplysningerne, og kongskilde må som professionel aftalepart antages at have gjort sig
bekendt med disse vilkår. retten anser derfor vilkårene for at være en del af aftalegrundlaget
for den omhandlede transport.
det er ubestridt, at containeren ved ankomsten til bestemmelsesstedet i hudson, illinois,
usa var beskadiget, og at maskinudstyret i containeren var totalskadet.
                                                - 13 -
spørgsmålet er herefter, om blue water som transportør er ansvarlig for denne skade, eller
om der foreligger et grundlag for at anse blue water for ansvarsfri eller at have et begrænset
ansvar.
blue water har til støtte for den principale påstand gjort gældende, at skaden skyldes util-
strækkelig pakning af godset, og at blue water som følge heraf er ansvarsfri i medfør af
cogsa § 1304, [2], litra n og punkt 6.7, litra e i b/l no 160109, subsidiært litra c.
på baggrund af oplysningerne om skadens omfang og det fremlagte fotomateriale lægger
retten til grund, at containeren har fået en voldsom medfart, mens godset har befundet sig i
transportørens varetægt. denne voldsomme medfart medførte store skader på de transporte-
rede maskindele, der havde en betydelig tyngde. da blue water under disse omstændighe-
der ikke på det foreliggende bevisgrundlag, herunder den under sagen fremlagte sur-
veyrapport, kan anses at have godtgjort, at betingelserne for ansvarsfrihed i de bestemmel-
ser, som blue water har henvist til i det udstedte b/l samt cogsa § 1304, er opfyldt, tages
blue waters frifindelsespåstand ikke til følge.
blue water har til støtte for den subsidiære påstand gjort gældende, at det ikke er klarlagt,
hvornår i transportkæden, skaden er sket, og at skaden derfor anses for sket på søvejen med
den følge, at ansvaret er begrænset til $ 500 pr. pakkeenhed, jf. b/l no 160109 punkt 6.5, jf.
punkt 6.2, jf. punkt 1, jf. cogsa § 1304, [5] og punkt 7.1.
om tidspunktet for skadens opståen er det i surveyrapporten anført, at skaden må være op-
stået, ”after the discharge in new york or at the rail head in chicago”. surveyoren lægger
herved blandt andet vægt på, at det er usandsynligt, at et ”main line container company”
eller en ”third party container terminal” ville acceptere modtagelse af en skadet container, og
at seglet på containeren var ubrudt ved leveringen.
rettens sagkyndige dommere er enige i den anførte vurdering i surveyrapporten og bemær-
ker, at der ved modtagelse af en beskadiget container ville være blevet påført transportdo-
kumentet skriftlige anmærkninger. denne vurdering tiltrædes af rettens juridiske dommer.
                                                - 14 -
herefter finder retten, at det ved afgørelsen af ansvarsbegrænsningsspørgsmålet må lægges
til grund at skaden er opstået under landtransporten. blue waters synspunkt om, at fore-
komsten af rust i containeren indikerer, at skaden er sket under søtransporten, kan ikke føre
til en anden vurdering. retten kan på denne baggrund ikke tiltræde, at blue water kan be-
grænse sit ansvar til $ 500 pr. pakkeenhed.
i det hele under hensyn til det ovenfor anførte tager retten if skadeforsikrings påstand, der i
størrelsesmæssig henseende er ubestridt, til følge.
blue water skal betale 48.480 kr. til if skadeforsikring til dækning af sagsomkostninger. be-
løbet vedrører udgifter til advokatbistand med 40.000 kr. inkl. moms, mens 8.480 kr. vedrø-
rer godtgørelse for udlæg til retsafgift. retten har ved fastsættelsen af sagens omkostninger
lagt vægt på sagens udfald, værdi og omfang.
s-3-17
cosco har ikke indleveret svarskrift inden den af retten i glostrup fastsatte frist. da blue wa-
ters påstand findes begrundet i sagsfremstillingen og det i øvrigt fremkomne, gives der dom
efter dennes friholdelsespåstand med renter og sagsomkostninger, som nedenfor bestemt, jf.
retsplejelovens § 352, stk. 1.
cosco skal betale 19.060 kr. til blue water til dækning af sagsomkostninger. af omkost-
ningsbeløbet dækker 7.060 kr. udgiften til retsafgift (idet 1/3 af berammelsesafgiften, i alt
1.420 kr., tilbagebetales blue water) og resten udgifter til advokatbistand.
                                       thi kendes for ret:
s-2-17
blue water shipping a/s betaler inden 14 dage 340.743,52 kr. til if skadeforsikring, filial af if
skadeforsäkring ab (publ) med tillæg af procesrente fra den 10. oktober 2015.
                                                - 15 -
inden samme frist betaler blue water shipping a/s i sagsomkostninger til if skadeforsikring,
filial af if skadeforsäkring ab (publ) 48.480 kr. beløbet forrentes efter rentelovens § 8 a.
s-3-17
inc. cosco container lines america north america operation center skal friholde blue wa-
ter shipping a/s for ethvert krav, herunder renter og sagsomkostninger, som blue water
shipping a/s er dømt til at betale til if skadeforsikring, filial af if skadeforsäkring ab (publ)
i hovedsagen.
inc. cosco container lines america north america operation center betaler inden 14 dage i
sagsomkostninger til blue water shipping a/s 19.060 kr. beløbet forrentes efter rentelovens §
8 a.
jens boye                           claus forum petersen                     lone scheuer larsen
                                              (sign.)
                                           ___ ___ ___
                               udskriftens rigtighed bekræftes
                                  sø- og handelsretten, den
